—Не, пасля заканчэння ў 1958 годзе Шарашоўскай сярэдняй школы я атрымаў у саўгасе-тэхнікуме спецыяльнасць “тэхнік-механік”. Зразумела, удзельнічаў у рабоце камітэта камсамолу і нават выбіраўся намеснікам сакратара. Паспеў папрацаваць у Галенскай школе настаўнікам працоўнага навучання, а потым быў прызваны ў рады Савецкай Арміі. Пасля дзевяці месяцаў “вучэбкі” ў танкавай дывізіі мяне прызначылі інструктарам палітаддзела па камсамоле. Адукацыя ў мяне была тэхнічная, ведаў яўна не хапала, таму давялося шмат займацца. Так што з пункту гледжання самаразвіцця армія аказала неацэнную паслугу.